กรมทรัพย์สินทางปัญญา เดินหน้าส่งเสริมผลิตภัณฑ์จีไอ เพื่อช่วยเพิ่มรายได้ให้ท้องถิ่นและยกระดับเศรษฐกิจฐานราก
กรมทรัพย์สินทางปัญญา เดินหน้าส่งเสริมผลิตภัณฑ์จีไอ เพื่อช่วยเพิ่มรายได้ให้ท้องถิ่นและยกระดับเศรษฐกิจฐานรากจาก 4,000 ล้านบาท เป็น 10,000 ล้านบาทนายทศพล ทังสุบุตร อธิบดีกรมทรัพย์สินทางปัญญา เปิดเผยถึงการจัดงานแสดงสินค้าสิ่งบ่งชี้ทางภูมิศาสตร์ จีไอ มาร์เก็ต 2019 ซึ่งจัดขึ้นระหว่างวันที่ 1 – 7 เมษายนนี้ ที่ศูนย์การค้าเซ็นทรัลพลาซา บางนา ว่า ตลอดระยะเวลากว่า 10 ปีที่ผ่านมาประเทศไทยส่งเสริมให้มีการขึ้นทะเบียนสินค้าสิ่งบ่งชี้ทางภูมิศาสตร์ หรือจีไอ ปัจจุบันมีการขึ้นกว่า 100 รายการ โดยในแต่ละปีกระทรวงพาณิชย์จะผลักดันสินค้าเกษตรและหัตถกรรมในแต่ละภูมิภาค ให้มีการนำสินค้าที่ขึ้นทะเบียนแล้วและอยู่ระหว่างขึ้นทะเบียนมาจำหน่ายในส่วนกลางและในอนาคตขยายไปจำหน่ายตามภาคต่างๆ สำหรับในปีนี้ ได้นำผู้ประกอบการกว่า 60 ราย ที่มีความพร้อมของผลิตภัณฑ์ สินค้าคุณภาพดี ลักษณะแปลกใหม่ตามข้อบังคับของกฎหมายจีไอที่ขึ้นทะเบียนไว้มาจัดจำหน่าย ช่วยเพิ่มรายได้ให้ท้องถิ่นและยกระดับเศรษฐกิจฐานราก โดยมั่นใจว่าจะเพิ่มมูลค่าการตลาดสินค้าจีไอจากปัจจุบันที่ 4,000 ล้านบาท ให้สูงขึ้นเป็น 10,000 ล้านบาทอย่างไรก็ตาม หากสินค้าจีไอมีกำลังการผลิตที่เพียงพอ รวมทั้งมีคุณภาพในการส่งออก กรมทรัพย์สินทางปัญญาจะร่วมมือกับกรมส่งเสริมการค้าระหว่างประเทศในการจัดงานแสดงสินค้าเพื่อนำสินค้าจีไอไปประชาสัมพันธ์ให้ประชาชน โดยในวันที่ 4 เมษายนนี้ จะมีการจัดงาน 100 เรื่องราวผ่านร้อยจีไอไทย เพื่อฉลองความสำเร็จจากการขึ้นทะเบียนจีไอไทยครบร้อยสินค้า ซึ่งจะมีการถ่ายทอดเรื่องราวความเป็นมาตั้งแต่จุดเริ่มต้นจนประสบความสำเร็จ